भाजपाइयों ने मनाया वाजपेयी का जन्मदिन
श्रीगंगानगर। पूर्व प्रधानमंत्री अटल बिहारी वाजपेयी अद्वितीय नेतृत्व क्षमता के धनी थे। उनका विपक्ष भी सम्मान करता था। वाजपेयी का प्रधानमंत्री कार्यकाल भारतीय राजनीति में सुशासन का प्रतीक माना जाता है। यह बात भाजपा की ओर से शुक्रवार को लॉयन्स क्लब हॉल में पूर्व प्रधानमंत्री अटल बिहारी वाजपेयी के जन्मदिवस पर आयोजित कार्यक्रम के दौरान वक्ताओं ने कही। उन्होंने कार्यकर्ताओं से वाजपेयी के मार्ग पर चलने का आह्वान किया। कार्यक्रम में जिलाध्यक्ष हरिसिंह कामरा, पूर्व अध्यक्ष महेंद्रसिंह सोढ़ी, पूर्व मंत्री राधेश्याम गंगानगर, पूर्व विधायक लालचंद मेघवाल, बलवीर लूथरा, युवा मोर्चा जिलाध्यक्ष राजन तनेजा, जिला उपाध्यक्ष उम्मेद सिंह राठौड़, रमेश राजपाल, मीडिया प्रभारी आदित्य बवेजा, राजकुमार सोनी, प्रहलाद टाक, शिव स्वामी, भगवान सहाय महेंद्रा, गुरवीर बराड़ ने विचार रखे। इस अवसर पर जुगल डूमरा, मनमोहन शर्मा, महिला मोर्चा की अंजू सैनी, पूर्व चेयरमैन प्रदीप खीचड़ सादुलशहर, मुकेश काला वधवा, पार्षद लता चौधरी, रमेश डागला, रामगोपाल यादव, अभिषेक दाधीच, मनीष गर्ग, मुकेश सोनी सहित अनेक कार्यकर्ता मौजूद रहे। संचालन अमित चलाना ने किया।
श्रीगंगानगर. अटल बिहारी वाजपेयी के जन्मदिन के कार्यक्रम में मौजूद कार्यकर्ता।
पीड़ित परिवार से मिलने गए कामरा
कार्यक्रमके बाद भाजपा जिलाध्यक्ष हरिसिंह कामरा सादुलशहर में दुष्कर्म के बाद मौत हुई बच्ची के घर परिजनों के पास ढांढस बंधाने पहुंचे। जहां उन्होंने परिवार को विश्वास दिलाया कि बच्ची के गुनहगार को सजा दिलाने में हर संभव सहयोग किया जाएगा।
hin_Deva hin_Deva bho_Deva hin_Deva hin_Deva